Hierdie artikel handel oor die etniese groep. Vir die taal, sien Georgies.
ca. 5–7 miljoen
Georgië ~3,7 miljoen
Rusland 157 803
Oekraïne 34 199
Griekeland 27 400
Georgies en ander Kartweliese tale
Hoofsaaklik Oosters-Ortodokse Kerk (Georgies-Ortodokse en Apostoliese Kerk)
Minderhede van Ateïsme, Rooms-Katolieke Kerk, Islam
Die Georgiërs of Kartweliërs (Georgies: ქართველები, kartwelebi) is 'n nasie en etniese groep inheems aan Georgië wat Georgies en ander Kartweliese tale as moedertaal praat. Hulle vorm naas die Azerbeidjanners en die Armeniërs die derde grootste inheemse etniese groep in die Kaukasus-streek en die titulêre nasie van Georgië, waar hulle sowat 84% van dié land se bevolking uitmaak.
Een teorie oor die Georgiërs se naam is dat dit van Sint Joris, Georgië se beskermheilige, afgelei is. Standbeeld in Tbilisi
Volgens oorlewerings is die Georgiërs afstammelinge van Kartlos, hul mitiese voorvader in die Georgiese mitologie. Kartlos was 'n nakomeling van die Bybelse Noag en moontlik naamgewer van die Georgiërs (Kartweliërs).
Die meeste Georgiërs is aanhangers van die Georgies-Ortodokse en Apostoliese Kerk, een van die wêreld se oudste nasionale kerke. Reeds in die 4de eeu het die Christendom die Koninkryk van Iberië bereik en die staatsgodsdiens van Georgië geword. Daarbenewens bestaan minderhede soos ateïste, Rooms-Katolieke en Moslems.
Wêreldwyd leef tussen 5 en 7 miljoen Georgiërs, waarvan sowat as 3,7 miljoen in Georgië, 157 803 in Rusland, 34 199 in Oekraïne en 27 400 in Griekeland. Naas Georgiërs leef nog klein minderhede soos Azerbeidjanners (6,5%) en Armeniërs (5,7%) in Georgië.
↑ (en) “Preliminary Results of 2014 General Population Census of Georgia — National Statistics Office of Georgia”. URL besoek op 1 Mei 2015.
↑ (ru) “Итоги Всероссийской переписи населения 2010 года в отношении демографических и социально-экономических характеристик отдельных национальностей”. URL besoek op 21 Augustus 2015.
↑ (en) “Всеукраїнський перепис населення 2001 – English version – Results – Nationality and citizenship – The distribution of the population by nationality and mother tongue – Selection:”. URL besoek op 21 Augustus 2015.
↑ (ka) “ქართველები საბერძნეთში”. State Ministry on Diaspora Issues of Georgia. URL besoek op 7 April 2016.
↑ (en) Lang, David Marshall (1966), The Georgians, bl. 5-6. Praeger Publishers. Khintibidze, Elguja (1998), The Designations of the Georgians and Their Etymology, bl. 29-30. Tbilisi State University Press, ISBN 5-511-00775-7.
Wikimedia Commons het meer media in die kategorie Georgiërs.
Ontsluit van "https://af.wikipedia.org/w/index.php?title=Georgiërs&oldid=1893037"
Die bladsy is laas op 17 Januarie 2019 om 23:03 bygewerk.